כרמי בן ראובן

כרמי הוא דמות מקראית, בנו השלישי של ראובן ונכדו השלישי של יעקב ושל לאה. לכרמי היו שלושה אחים: חנוך, פלוא וחצרון למשפחתו של כרמי קראו משפחת הכרמי.

לפי פירוש שכל טוב מאת ר' מנחם בן שלמה על ספר בראשית, פרק מ"ו פסוק ט' מקור השם הוא כי כרמו פניו עקב מעשה ראובן ובלהה.

יש חוקרים הסוברים שהשם כרמי מגיע משם של מקום, כמו המקומות כרם התל וכרם יהואלי המוזכרים בחרסי שומרון. לעומת זאת, יש חוקרים הסוברים שפירוש השם הוא בכלל שם תאופורי מקוצר ופירושו כרם האל.

בתעודות אוגרית מופיע השם Karmunu.

הערות שוליים 

שבט ראובן
יורדי מצרים